procesaur/Wiki.mk huggingface dataset:
ФК Вест Бромвич Албион

ФК Вест Бромвич Албион (на англиски: ''West Bromich Albion F.C.''), (познат уште како Вест Бром, Албион и В.Б.А.) е професионален англиски фудбалски клуб од Вест Мидланс, кој моментално се натпреварува во Премиер лигата.
Клубот е формиран во 1878 година од работници во „Салтерс Спринг Воркс“. Вест Бромвич само еднаш досега бил шампион на Англија во сезоната 1919-20, а исто така имаат пет трофеи во ФА Купот.
Своите домаќински натпревари ги играат на Стадионот Хоторнс уште од 1900 година, кој има капацитет од 26,445. Традиционалните бои на клубот се темносината и белата. Најголеми соперници на Вест Бром му се соседите од Бирмингем, екипата на Астон Вила, но голем број од навивачите на клубот за главен соперник го сметаат Вулверхемптон Вондерерс против кој играат во Black Country derby.
1 Титули
* Првак на Англија (1) : 1919-20
* ФА Куп (5) : 1888, 1892, 1931, 1954, 1968
* Лига куп (3) : 1966
* ФА Комјунити Шилд (2) : 1920, 1954 (го дели со Вулверхемтон)
2 Играчи
2.1 Моментален состав
''Од 10 август 2017 година''
Кирил Михајловски

Кирил Михајловски – Груица (Виница, 1916 – Белград, 20 мај 1991) — македонски комунист, учесник во НОВ, генерал-мајор. Во 1953 година бил прогласен за народен херој. Носител е и на Партизанска споменица 1941.
1 Животопис
Кирил Михајловски е роден во 1916 година во Виница. Неговите родители биле просветни работници, односно учители. Поради преместување на неговите родители, семејството се преселило во Лесковац, каде Кирил учел гимназија. За време на неговото школување, тој дошол во допир со револуционерите од Лесковац: Коста Стаменковиќ, Војо Ѓорѓевиќ, Благоја Николиќ и Коста Томиќ, со кои тајно ги читале книгите од Маркс, Енгелс и Ленин. За време на Шпанската граѓанска војна, Михајловски учествувал во собирање на материјална помош и испраќање на доброволци.
По изборите во декември 1938 година, Кирил Михајловски го напуштил Лесковац, и како учител во 1939 година заминал на Шар Планина, во селото Врбичане. Таму добил покана за одслужување на воениот рок, и морал да се врати во Лесковац, од каде бил испратен во Марибор. Член бил на СКОЈ од 1938, а на КПЈ од 1941 година. По отслужувањето на воениот рок, Михајловски се вратил во Лесковац, но во април 1941 година, заминал кај сестра му во селото Велика Шатра, каде се запознал со Дринка Павловиќ, која по војната била прогласена за народен херој.
2 Учество во НОБ
Тој бил учесник во НОВ од 1941 година. Во јуни 1941 година по директива на Партијата Михајловски заминал за Прокупље, каде учествувал во организирање на Топличкиот партизански одред. Се борел во партизанските единици во Србија, како командант на Јатребачкиот баталјон, политички комесар на ударниот баталјон на Првата јужноморавска бригада, и политички комесар на бригадата.
При крајот на 1943 и во 1944 година, Кирил Михајловски се нашол во Македонија, каде ја вршел должноста началник на Оперативниот штаб на црнотравските, македонските и косовските единици при чистењето на Козјак, Руен, Широка Планина и Карадак. На 26 февруари 1944 година бил поставен за политички комесар на Третата македонска бригада, а во јули истата година за политички комесар на Четвртата македонска бригада. Потоа бил командант на Педесеттата дивизија, а нешто подоцна и на Педесет и првата дивизија, и командант на Штипската воена област. Бил делегат на Првото заседание на АСНОМ.
3 По ослободувањето
По војната заземал високи раководни функции во ЈНА. Бил еден од генералите на ЈНА кој директно работел и го организирал носењето на моштите на Гоце Делчев во Скопје , според желбата на Делчев „да почива во главниот град на идната независна македонска држава“.
За народен херој бил прогласен на 29 ноември 1953 година.
Флинтбек

Флинтбек (|Flintbek) — општина во округот Рендсбург-Екернферде, во Шлезвиг-Холштајн, Германија. Се наоѓа на реката Ајдер, околу 13 километри југозападно од Кил. Во рамките на општината влегуваат местата Клајнфлинтбек, Гросфлинтбек и Форде.
Општината претставува административно седиште на истоимената општинска заедница.
Фокбек (амт)

Фокбек (|Fockbek) — општинска заедница во округот Рендсбург-Екернферде, во Шлезвиг-Холштајн, Германија. Седиштето на општинската заедница е во Фокбек.
Општинската заедница Фокбек се состои од следниве општини:
# Алт Дуфенштет
# Фокбек
# Нибел
# Рикерт
Димче Мирчев

Димче Ѓошев Мирчев (Велес, 13 ноември 1913 — Кавадарци, 7 април 1944) — македонски комунист, учесник во НОВ и организатор на НОВ во Велес. Прогласен е за Народен херој на Југославија на 2 август 1949 година.
1 Животопис
Димче Мирчев е роден во Велес, на 13 ноември 1913 година. По завршување на основното училиште, бил пратен да учи занает.
Станал член на СКОЈ во 1933 и на КПЈ во 1935 година. Во периодот од 1936 до 1941 година организирал повеќе штрајкови во Македонија и во Србија. Во 1940 година, бил приморан да се врати од Белград во Велес, каде веднаш бил избран во Месниот комитет на КПЈ. Повеќепати бил затворан.
2 Учество во НОВ
Во 1941 година активно се вклучил во подготовките за вооруженото востание. Бил член на Воениот комитет при Месниот комитет на КПЈ за Велес, организатор за формирањето на Велешкиот партизански одред „Димитар Влахов“ во април 1942, и заменик-командант на Одредот од септември истата година.
По разбивањето на Одредот во 1943 година, преминал во илегалност, а од февруари 1944 година заминал на работа во Кавадарци, како секретар на Обласниот комитет на КПМ за Кавадарци. Во Кавадарци заедно со Киро Крстев подготвувале поголема група да замине во партизани. При една блокада во градот, двајцата борци наишле на бугарска полиција. Започнало пукање, а двајцата борци се нашле опколени во куќата на Љубица Јосифовска, на периферијата на градот. Поради тоа што одлучиле да не се предадат, пружале отпор на непријателите седум часа додека имале муниција, а потоа извршиле самоубиство.
Во негова чест и во чест на Киро Атанасовски е испеана песната „Димче и Киро Налбатот“.
3 Галерија
Список на години во филозофијата

Ова е список на статии посветени на дела, настани и личности во филозофијата за дадена година.
Содржина по векови, XVI XVII XVIII XIX XX XXI
1 XVI век
1500 1501 1502 1503 1504 1505 1506 1507 1508 1509
1510 1511 1512 1513 1514 1515 1516 1517 1518 1519
1520 1521 1522 1523 1524 1525 1526 1527 1528 1529
1530 1531 1532 1533 1534 1535 1536 1537 1538 1539
1540 1541 1542 1543 1544 1545 1546 1547 1548 1549
1550 1551 1552 1553 1554 1555 1556 1557 1558 1559
1560 1561 1562 1563 1564 1565 1566 1567 1568 1569
1570 1571 1572 1573 1574 1575 1576 1577 1578 1579
1580 1581 1582 1583 1584 1585 1586 1587 1588 1589
1590 1591 1592 1593 1594 1595 1596 1597 1598 1599
2 XVII век
1600 1601 1602 1603 1604 1605 1606 1607 1608 1609
1610 1611 1612 1613 1614 1615 1616 1617 1618 1619
1620 1621 1622 1623 1624 1625 1626 1627 1628 1629
1630 1631 1632 1633 1634 1635 1636 1637 1638 1639
1640 1641 1642 1643 1644 1645 1646 1647 1648 1649
1650 1651 1652 1653 1654 1655 1656 1657 1658 1659
1660 1661 1662 1663 1664 1665 1666 1667 1668 1669
1670 1671 1672 1673 1674 1675 1676 1677 1678 1679
1680 1681 1682 1683 1684 1685 1686 1687 1688 1689
1690 1691 1692 1693 1694 1695 1696 1697 1698 1699
3 XVIII век
1700 1701 1702 1703 1704 1705 1706 1707 1708 1709
1710 1711 1712 1713 1714 1715 1716 1717 1718 1719
1720 1721 1722 1723 1724 1725 1726 1727 1728 1729
1730 1731 1732 1733 1734 1735 1736 1737 1738 1739
1740 1741 1742 1743 1744 1745 1746 1747 1748 1749
1750 1751 1752 1753 1754 1755 1756 1757 1758 1759
1760 1761 1762 1763 1764 1765 1766 1767 1768 1769
1770 1771 1772 1773 1774 1775 1776 1777 1778 1779
1780 1781 1782 1783 1784 1785 1786 1787 1788 1789
1790 1791 1792 1793 1794 1795 1796 1797 1798 1799
4 XIX век
1800 1801 1802 1803 1804 1805 1806 1807 1808 1809
1810 1811 1812 1813 1814 1815 1816 1817 1818 1819
1820 1821 1822 1823 1824 1825 1826 1827 1828 1829
1830 1831 1832 1833 1834 1835 1836 1837 1838 1839
1840 1841 1842 1843 1844 1845 1846 1847 1848 1849
1850 1851 1852 1853 1854 1855 1856 1857 1858 1859
1860 1861 1862 1863 1864 1865 1866 1867 1868 1869
1870 1871 1872 1873 1874 1875 1876 1877 1878 1879
1880 1881 1882 1883 1884 1885 1886 1887 1888 1889
1890 1891 1892 1893 1894 1895 1896 1897 1898 1899
5 XX век
1900 1901 1902 1903 1904 1905 1906 1907 1908 1909
1910 1911 1912 1913 1914 1915 1916 1917 1918 1919
1920 1921 1922 1923 1924 1925 1926 1927 1928 1929
1930 1931 1932 1933 1934 1935 1936 1937 1938 1939
1940 1941 1942 1943 1944 1945 1946 1947 1948 1949
1950 1951 1952 1953 1954 1955 1956 1957 1958 1959
1960 1961 1962 1963 1964 1965 1966 1967 1968 1969
1970 1971 1972 1973 1974 1975 1976 1977 1978 1979
1980 1981 1982 1983 1984 1985 1986 1987 1988 1989
1990 1991 1992 1993 1994 1995 1996 1997 1998 1999
6 XXI век
2000 2001 2002 2003 2004 2005
2006 2007 2008 2009
2010 2011 2012 2013 2014 2015 2016 2017 2018 2019 2020 2021 2022 2023 2024
7 Поврзано
* Список на години во науката
* Список на години во книжевноста
* Список на години во уметноста
Фокбек

Фокбек (|Fockbek; |Fokbæk) — општина во округот Рендсбург-Екернферде, во Шлезвиг-Холштајн, Германија. Се наоѓа околу 5 километри западно од Рендсбург. Фокбек е познат во покраината Шлезвиг-Холштајн за приказната на Алверсуперс („удавените јагули“) и е дом на најголемиот производител на каравани во светот „Хоби Вонваген“.
Општината претставува административно седиште на истоимената општинска заедница.
Германски романтизам

Германски романтизам (|Deutsche Romantik) — поим во за филозофијата, уметноста и културата на германојазичните земји во доцниот XVIII и раниот XIX век. Романтизмот во овие краишта се развил релативно доцна во споредба со англискиот, и отпврин временски се совпаѓал со вајмарскиот класицизам. Движењето се одликува со хумор, досетливост и убавина, за разлика од озбилноста на романтизмот во Англија.
Првите германски романтичари се обидувале да ги сосредоточат уметноста, филозофијата и науката во на начин кој се огледува на средновековието како попростодушно и целовидно раздобје од историјата. Со време оваа идеја е напуштена и движењето се осврнува на напрегнатоста помеѓу секојдневието и навидум нерационалните и натприродни увиди на творечкиот гениј. Како особен критичар на средновековните тежнеења на неговите претходници се јавува поетот Хајнрих Хајне.
1 Книжевници и мислители
Главни претставници на германскиот романтизам се:
* Јохан Готфрид Хердер
* Хајнрих Хајне
* Ахим фон Арним
* Бетина фон Арним
* Клеменс Брентано
* Жан Пол (Јохан Паул Фридрих Рихтер)
* Георг Вилхелм Фридриг Хегел
* Ернст Теодор Амадеус Хофман
* Фридрих Хелдерлин
* Хајнрих фон Клајст
* Адам Милер
* Новалис (Фридрих фон Харденберг)
* Фридрих Вилхелм Јозеф Шелинг
* Каролина Шелинг
* Карл Вилхелм Фридрих Шлегел
* Август Вилхелм Шлегел
* Фридрих Шлајермахер
* Ернст Шулце
* Лудвиг Тик
* Лудвиг Уланд
* Јозеф фон Ајхендорф
* Јохан Готлиб Фихте
* Вилхелм Ханјрих Вакенродер
* Ернст Мориц Арнт
* Фридрих Лудвиг Јан
* Јохан Волфганг фон Гете
* Фридрих де ла Мот Фуке
* Аделберт фон Шамисо
2 Композитори
* Лудвиг ван Бетовен
* Јоханес Брамс
* Франц Лист
* Феликс Менделсон
* Франц Шуберт
* Роберт Шуман
* Рихард Вагнер
* Карл Марија фон Вебер
3 Ликовни уметници
* Карл Блехен
* Јохан Кристихан Дал
* Каспар Давид Фридрих* Јозеф Антон Кох
* Герхард фон Кигелген
* Адријан Лудвиг Рихтер
* Филип Ото Рунге
* Фридрих Вилхелм Шадов
* Карл Шпицвег
* Еберхарт Вехтер
4 Архитекти
* Карл Фридрих Шинкел
5 Поврзано
* Германска култура
* Германска филозофија
* Назарени
* Бура и натисок (штурм ун дранг)
Хонер Харде

Хонер Харде (|Hohner Harde) — општинска заедница во округот Рендсбург-Екернферде, во Шлезвиг-Холштајн, Германија. Се наоѓа на околу 10 километри западно од Рендсбург. Седиштето на општинската заедница е во Хон.
Општинската заедница Хонер Харде се состои од следниве општини:
# Баргстал
# Брајхолц
# Кристијансхолм
# Елсдорф-Вестермилен
# Фридрихсграбен
# Фридрихсхолм
# Хамдорф
# Хон
# Кенигсхигел
# Лое-Ферден
# Принценмор
# Зофинхам
Марко наоѓа Шарца крај езеро и си граби невеста

Марко наоѓа Шарца крај езеро и си граби невеста — македонска епска песна за Крале Марко.
1 Содржина
Крале Марко ја прашува мајка си за оружјето и коњот на неговиот покоен татко, а таа му кажува дека Волкашин јавал кобила, која по неговата смрт шета слободна покрај едно езеро. Марко ја наоѓа кобилата и сака да ја скроти, но таа се фрла во езерото. Тогаш, Марко го брка нејзиното тригодишно ждребе, кое се обидува да се ослободи и затоа, исто така, се фрла во езерото, но не успева да го фрли Марко од својот грб. Така, Марко го скротува ждребето и си заминува во Варош, а по ждребето поаѓа и кобилата. Кога се враќа дома, Марко дознава од мајка си дека Волкашин имал побратим во Солун, кој му го поткововал коњот и му ја точел сабјата.
Едно утро, Крале Марко оди во Солун да го бара побратимот на Волкашин, Јано ковенџија, кој токму тогаш прави две свадби: го жени синот и ја мажи ќерката. Марко го моли Јано да му го поткова коњот Шарец, но Јано го одбива поради зафатеност околу свадбата. Тогаш, лутиот Марко ја крши портата со боздоганот, така што Јано го замолува да почека една недела, додека да заврши свадбата. Марко се согласува и ја повикува снаата на Јано за таа да го послужи со вино, а тој да ѝ даде подарок. Марко испива многу вино, а тоа го гледа ќерката на Јано, убавата Ангелина, која му се потсмева, нарекувајќи го пијаница. Разлутениот Марко бара од Јано да ја викне Ангелина за да ѝ даде свадбен подарок.
Ангелина ја соблекува невестинската облека и доаѓа да му бакне рака на Марко, кој ѝ дава три дукати, но потоа ја грабнува и бега кон дома. Патем, Ангелина пее песна во која го повикува зетот од Краина да ја спаси. Тој ја слуша тажната песна, го оседлува коњот и тргнува во потера по Марко. Бегајќи, Марко стигнува до Галичка Река, која е надојдена, така што Марко се плаши да ја премине. Тогаш, Шарец го утешува, советувајќи го Марко да ги запре со копјето дрвјата и камењата во реката, а тој безбедно ќе го пренесе на другата страна. Кога зетот на Ангелина пристигнува до реката, Марко ги пушта дрвјата и камењата, кои му го попречуваат патот на неговиот противник. Во знак на благодарност, Марко го брише коњот со марама и го бакнува во челото, ја носи невестата дома, каде ги пречекува мајка му. Потоа, тие прават свадба, која трае три недели, во присуство на бројни гости, а венчавката се одржува во манастирот „св. Архангел Михаил“ во Варош.
Јулијан Керн

Јулијан Керн (|Julian Kern; р. ) — поранешен германски професионален друмски велосипедист, кој настапувал професионално во периодот 2012-2014 година.
Керн претходно настапувал за во текот на 2012 година, пред да се приклучи на со двегодишен договор почнувајќи од 2013 година.
На крајот на сезоната 2014, по завршувањето на неговиот договор со одлучил да стави крај на неговата кариера.
1 Достигнувања
;2009
: 6. Краен пласман Тур де По де Савоја
;2011
: 1. Европско друмско првенство под 23 години
;2012
: 2. Краен пласман Флеш ду Суд
::1. Етапа 3
: 2. Краен пласман Тур ду Лоара ет Шер Едмон Провост
: 4. ГП Јужна Корушка
Марко и морска ламја

Марко и морска ламја — македонска епска песна за Крале Марко.
1 Содржина
Морската ламја се пофалила дека ќе оди во Маркови кули и дека ќе го изеде Марковото машко дете. Посестримата на Крале Марко, самовилата Ера му го кажува тоа на Марко, а тој ѝ наредува на жена си да му ги подготви кобилата и оружјето, зашто сака да го прошета детето. Тогаш, Марко заминува во една шума, каде оди на лов, заборавајќи го детето во шаторот. Кога се враќа во шаторот, Марко гледа дека ламјата го изела детето и им наредува на своите кучиња да ја стигнат ламјата и да И ги изгризат нозете, а на соколите да ѝ ги ископаат очите. Потоа, тој ѝ го распорува срцето и го спасува своето дете.
Марко и Јуда самовила

Марко и Јуда самовила — македонска епска песна за Крале Марко.
1 Содржина
Крале Марко оди низ шумата, а устата му подгорела од жед. Тогаш, шумата му кажува дека кај највисокото дрво има девет катанци со кои се заклучени девет реки од кои тој и коњот можат да се напијат вода. Марко го наоѓа дрвото, но Јуда самовила го ослепува, а на Шарец му ги пресекува нозете. Тогаш, Крале Марко ја замолува самовилата да му даде барем половина око за да си го види коњот. Таа се излажува и му го враќа видот, а Марко го зема боздоганот и ја тепа од петата до русата глава. Тогаш, самовилата го моли да престане, ветувајќи деа ќе му ги врати очите, а на коњот нозете.
Марко и Филип Маџарин

Марко и Филип Маџарин — македонска епска песна за Крале Марко.
1 Содржина
Додека вечера, Крале Марко го чита писмото од Филип Маџарин, во кое тој го кани на двобој. Неговата мајка, уплашена од силата на Филип Маџарин, кој погубил 70 кралеви, му кажува на Марко да не чека Филип Маџарин да дојде во Прилеп, за да не мора да ја гледа неговата смрт. Тогаш, Марко ѝ кажува на својата жена Ангелина да му ги подготви коњот и оружјето, а таа станува на полноќ и на Шарец му дава три легени зоб и три легени вино.
Изутрината, Крале Марко го јавнува коњот и тргнува за Унгарија. Патем, тој стигнува до една река, каде 70 жени перат бела волна, а црната волна ја прават бела. Марко ги поздравува и тие му кажуваат дека се робинки на Филип Маџарин, кој им ги убил мажите. Тогаш, Марко ги прашува, колкава е силата на Филип Маџарин, а тие му го покажуваат каменот на кој ја перат волната, велејќи дека дека тој може да го крене до појасот. Крале Марко слегува од коњот, го крева каменот и го фрла многу далеку, а потоа ги прашува жените, како да ја најде куќата на Филип Маџарин.
Кога пристигнува до неговата куќа, Крале Маро ја крши железната порта, но во куќата ја наоѓа само жена му на Филип Маџарин. Бидејќи таа не сака да одговори на неговите прашања, Марко ѝ го сече јазикот и го убива нејзиното машко дете. Подоцна, Филип Маџарин се враќа дома и ја гледа крвавата глетка, па тргнува да го бара Крале Марко, кој во меѓувреме седнува во некоја меана. Кога го наоѓа, Филип Маџарин го фрла боздоганот, но Марко го дочекува во раката и му го фрла назад, соборувајќи го од коњот. Потоа, Марко му ја пресекува главата на Филип Маџарин и ја носи дома во Прилеп, каде ѝ ја покажува на мајка му. На тој начин, таа почнува да верува во силата на Марко.
Лањи на Марна

Лањи на Марна (|Lagny-sur-Marne) — општина во источните предградија на Париз, Франција. Таа се наоѓа во департманот Сена и Марна во регионот Ил де Франс на 26,1 км од центарот на Париз.
Немечка кралица и Марко

Немечка кралица и Марко — македонска епска песна за Крале Марко.
1 Содржина
Германската кралица напишала писмо наменето за Крале Марко, кое му го испратила по еден гавран. Бидејќи тој не го познавал Марко, таа му кажала дека ќе го најде во Охридската нахија, каде што пие по меаните. Навистина, гавранот го препознал Марко и му ги спуштил писмото во скутот. Марко го прочитал писмото во кое кралицата му пишала дека веќе триесет години во нејзината земја дошле некои Арапи, кои не дозволувале да се одржи свадба. Тогаш, Крале Марко ја собрал дружината, а со себе го зеле и детето Секула, кого го преправиле во невеста. Кога пристигнале во Германија, Арапите им ја грабнале невестата, но потоа, дружината на Марко ги нападнала Арапите и сите до еден ги заклале. Во знак на благодарност, кралицата им дала огромно богатство и ги задржала три месеци да јадат и пијат.
Лет (филм)

Лет е американски филм, во режија на Роберт Земекис. Главните улоги ги толкуваат: Дензел Вашингтон, Дон Чидл и Кели Рајли.
1 Содржина
Вил Витекер (го игра Вашингтон) е искусен пилот чиј патнички авион претрпува несреќа во воздухот. Во тешки услови, тој успева да го приземји авионот, спасувајќи ги речиси сите патници.
Хитен (амт)

Хитен (|Hütten) — поранешна општинска заедница во округот Рендсбург-Екернферде, во Шлезвиг-Холштајн, Германија. Седиштето на општинската заедница било во Ашефел. Во јануари 2008 година била споена со општинската заедница Витензе за да ја создадат општинската заедница Хитенер Берге.
Општинската заедница Хитен се состоела од следниве општини:
# Алефелд
# Ашефел
# Бистензе
# Брекендорф
# Дамендорф
# Хитен
# Остерби
# Овшлаг
Порнофилм

Порнофилм — филм во кој се прикажуваат јасни сцени на секс.
1 Порнофилмови во Македонија
Првиот долгометражен порнофилм во Македонија, „Секси маскенбал“, е снимен во 2005 г. Оттогаш, заклучно со 2014 година, во Македонија се снимени четири порнофилмови, сите во продукција на „Валијант“, а режирани од Горан Милиќ:* „Секси маскенбал“,
* „Жена ми Мира пак мастурбира“,
* „Српски калаштури“,
* „Жешката пица на госпоѓа Мица“.
Марко и Беле од Костур

Марко и Беле од Костур — македонска епска песна за Крале Марко.
1 Содржина
Крале Марко седнал да вечера и ѝ се налутил на жена му, зашто таа не му ја полнела чашата до крај. Затоа, тој си заминал во Солун, каде останал три години. Тогаш, Марковица му пишала писмо, молејќи го да ѝ се смири и да си дојде дома, но Марко ѝ напишал друго писмо, кажувајќи ѝ дека од инает нема да се врати уште три години. Марковица пак му испратила писмо, известувајќи го дека ќе го чека уште еден месец, а потоа ќе се премажи. На тоа, Марко ѝ дал дозвола да се премажи, но под услов да најде поголем јунак од него.
Тогаш, Марковица испратила гласници, кои три дена и три ноќи барале јунак која ќе сака да ја земе за жена. На повикот одговорил Беле од Костур, кој дошол во Варош, ја зел Марковица, заедно со седумгодишниот син, и го ограбил богатството на Марко. Мајка му на Марко му испратила писмо, молејќи го да си дојде дома и да го покрие срамот. Марко ја послушал, а потоа, слушајќи ги нејзините совети, заминал во Света Гора, каде се преправил во калуѓер и оттука заминал во Костур. Таму, некое време просел низ градот, а кога Марковица се породила, Беле ги отворил портите на својата тврдина, канејќи ги луѓето на веселба по повод крштевката на синот.
Така, Марко успеал да влезе во дворецот на Беле. За време на гозбата, Беле ја побарал големата чаша од која Марко пиел вино и ја испразнил двапати. Потоа, чашата почнала да кружи меѓу гостите, при што, седумгодишниот син на Марко успеал да испие половина чаша. Кога чашата стигнала до Марко, тој се преправал дека не може ниту да ја држи во рацете. Потоа, Беле ја побарал сабјата на Марко и лесно ја извадил од футролата. Синот на Марко успеал само малку да ја извади сабјата, а кога таа стигнала до него, Марко за миг го пресекол Беле на два дела. Потоа, ја завиткал Ангелина во рогозина, намачкана со смола и катран, ја запалил, а нејзиното бебе го исекол на парчиња. Потоа, Марко си го зел својот син и се вратил во Варош, на голема радост на мајка му.
Марко и Корун разбојник

Марко и Корун разбојник — македонска епска песна за Крале Марко.
1 Содржина
Разбојникот Корун препречил 70 патишта и не пушта никого да помине. Затоа, кралот Појазит (Бајазит) дава проглас дека кој ќе го убие Корун, како награда ќе добие три града: градот Камненица во кој може бесплатно да си го кове коњот; градот Виненица за да бесплатно да си пие вино; и градот Паланка за да си љуби девојки. На прогласот се јавува Крале Марко, кој во појасот си става тајно оружје и тргнува во потрага по Корун. Кога двајцата се среќаваат, Корун му нуди на Марко да се разминат мирољубиво, но Марко одговора дека тој е дојден за борба. Најпрвин започнува борба со коњите, но никој не може да победи, зашто коњите биле браќа и не се убиваат меѓусебно; потоа Марко и Корун се борат со боздоганите и сабјите, но повторно никој не може да победи; најпосле, започнува борба со раце и по три часа, Марко паѓа на земја. Тогаш, самовилата Стојна го потсетува Марко да го употреби тајното оружје, по што тој го вади ножот скиен во појасот и го распорува Корун. Зачуден, Марко гледа дека Корун има 12 срца, а од нив, само едно е будно, додека другите се заспани. Оттука, Марко е пресреќен, свесен дека сигурно ќе бил убиен, ако биле сите Корунови срца будни. Потоа, тој му ја сече главата на Корун и му ја носи на кралот Појазит, добивајќи ја ветената награда.
Хитенер Берге

Хитенер Берге (|Hüttener Berge) — општинска заедница во округот Рендсбург-Екернферде, во Шлезвиг-Холштајн, Германија. Седиште на општинската заедница е Грос Витензе. Била создадена на 1 јануари 2008 година од поранешните општински заедници Хитен и Витензе.
Општинската заедница Хитенер Берге се состои од следниве општини:
Марко и цар Мурат

Марко и цар Мурат или Марко и Мурат-бег — македонска епска песна за Крале Марко.
1 Содржина
Царот Мурат наредува Турците да не пијат вино, а христијаните да не носат зелена облека. Крале Марко не ја слуша наредбата и ги присилува Турците да пијат вино на Рамазан, а самиот тој си носи зелена наметка. Затоа, царот дава проглас дека кој ќе го убие Марко, за награда ќе ги добие градовите Скопје и Едрене. На прогласот се јавува црна Арапина, кој оди во потрага по Марко, кого го наоѓа по меаните во Стамбол (Истанбул) како безгрижно си јаде и пие. Арапот не го препознава Марко, кажувајќи му дека сака да го зароби или да го убие. Слушајќи ги тие зборови, Марко му ја сече главата на Арапот и му ја носи на царот Мурат. Тогаш, царот му дава дозвола да прави што сака, а освен тоа, му ги дава градовите Скопје и Едрене.
Витензе

Витензе (|Wittensee) — поранешна општинска заедница во округот Рендсбург-Екернферде, во Шлезвиг-Холштајн, Германија. Била именувана по Витенското Езеро, кое се наоѓа во општинската заедница. Седиштето на општинската заедница било во Грос Витензе. Во јануари 2008 година била споена со општинската заедница Хитен за да ја создадат општинската заедница Хитенер Берге.
Општинската заедница Витензе се состоела од следниве општини:
# Боргштет
# Бинсдорф
# Грос Витензе
# Хаби
# Холтзе
# Холцбунге
# Клајн Витензе
# Ној Дуфенштет
# Зеештет
Ало Тончов

Алексо (Ало) Тончов (, - , ) — македонски музичар - чалгаџија, доајен на македонската чалгија.
1 Животопис
Тончов е роден во Велес во маалото Којник во 1902 година. Неговиот татко Јован Тончов свирел кларинет, а претходно дајре со тајфата на Арсо Ќеманеџијата. Неговиот чичко Панче Тончов, член на ВМРО бил убиен од Јован Бабунски. Ало Тончов свирел на виолина (ќемане) и со тајфата на својот татко и за првпат засвирел на тринаесет годишна возраст. Свирел во чалгискиот оркестар на групата Распеани Велешани, на свадбите во Велес и пошироко, а имал и група со која свирел и вечерни свирки по локалите низ Велес. Заедно со групата изведувале и забавна музика на игранки, чајанки и други забави. Ало Тончов свирел до 1986 година, а починал наредната 1987 година. Како и неговиот татко, неговото посмртното испраќање до градските гробишта во Велес, било пропратено со свирењето на Велешката чалгија и омилената песна на фамилијата Тончови, дајлер, дајлер.
Рендсбург

Рендсбург (|Rendsburg; |Rendsborg) — град на реката Ајдер и на Килскиот Канал во средишниот дел на сојузната покраина Шлезвиг-Холштајн, Германија. Градот претставува административно седиште на округот Рендсбург-Екернферде.
1 Историја
Датумот на основање на градот не е познат. Рендсбург бил првпат споменат во 1199 година. Старата форма на името на дански била Рејнолдсбург (''Reynoldsburgh'').
Станал дел од Холштајн во век, но бил предаден на Шлезвиг во 1460 година. Многупати, градот преминувал од данска на германска контрола и обратно. Во Втората шлезвишка војна во 1864 година, Рендсбург бил конечно заземен од Кралството Прусија и Австрија. По 1866 година, градот бил припоен од Прусија. Оттогаш, останал дел од Германија.
Иако Ајдер е пловна за мало пловила од нејзиното устие на Северното Море до Рендсбург, важноста на градот пораснала во 1895 година, кога бил завршен Килскиот Канал. Многу поголеми бродови можеле да пловат по Килскиот Канал и иако сместен во внатрешноста, Рендсбург станал морско пристаниште.
2 Главни знаменитости
Најпозната градба во градот претставува Рендсбуршкиот мост, железнички мост од челик, долг 2,5 километри и висок 41 метар, кој бил завршен во 1913 година за да ја пренесе железницата Нојминстер-Фленсбург преку каналот од релативно рамниот дел на другата страна. Тој е најдолгиот железнички мост во Европа (патно-железничкиот мост Ересунд е подолг): на северната страна, мостот прави круг околу градот со цел да ја постигне височината за да се префрли преку каналот. На самиот железнички мост постои фериботски мост — еден од само дваесетте некогаш направени — кој поминува преку каналот.
Воздухопловната школа на Германската војска и подрачна единица на Сојузната служба за заштита од зрачење се наоѓаат во Рендсбург.
Други знаменитости во градот се:
* Градското собрание од век
* Црква Св. Богородица од 1286 година
* Пешачки тунел под Килскиот Канал, најдолг пешачки тунел во светот
* Еврејски музеј Рендсбург* Музеи во културниот дом
3 Луѓе од Рендсбург
* Ото Бернхарт — германски политичар
* Ханс Блом — фотограф и писател
* Лудвиг Фаренкрог — писател и текстописец
* Ханс Егон Холтхузен — поет, есеист и литературен критичар
* Хартмут Луц — професор
* Михаел Мајер — лекар
* Ноа Вунш — сликар, фотограф и дизајнер
4 Меѓународни односи
4.1 Збратимени градови
Рендсбург е збратимен со следниве градови:
* Ланкастер, Велика Британија (од 1968 г.)
* Верзон, Франција (од 1975 г.)
* Олборг, Данска (од 1976 г.)* Хапсалу, Естонија (од 1989 г.)
* Ратенов, Германија (од 1990 г.)
* Кристијанстад, Шведска (од 1992 г.)
* Шиен, Норвешка (од 1995 г.)
* Рачибож, Полска (од 1995 г.)
4.2 Договори за пријателство
Рендсбург исто така има договори за пријателство со следниве градови:
* Питео, Шведска (од 1978 г.)
* Алмере, Холандија (од 1994 г.)
5 Галерија
Сергеј Чернецки

Сергеј Витаљевич Чернецки (|Сергей Витальевич Чернецкий; р. ) — руски професионален велодромски и друмски велосипедист, кој вози за професионалната континентална екипа .
1 Достигнувања
;2010
: 8. Краен пласман Трофеу Жоаким Агостињо
: 8. Класика Примавера
;2011
: 4. Класика Примавера
: 5. Краен пласман Трофеу Жоаким Агостињо
: 10. Пиколо Џиро ди Ломбардија
;2012
: 2. Национално хронометарско првенство под 23 години
: 2. Краен пласман Ронд де л’Изар
::1. Етапа 2
: 2. Краен пласман Џиро дела Вале д’Аоста
::1. Етапа 6 (ITT)
: 2. Гран Премио Чита ди Камаиоре
: 2. Хроно Шампеноа
: 4. Краен пласман Рона-Алпи Изер
::1. Пласман за млад возач
: 4. Краен пласман Тур де л’Авенир
: 4. Дуо Норманд (со Антон Воробјев)
;2013
: 1. Краен пласман Трка на Фјордовите
::1. Етапа 1
::1. Етапа 3 (ТТТ)
::1. Бодовен пласман
::1. Пласман за млад возач
: 1. Етапа 1б (ТТТ) Сетимана интернационале ди Копи е Бартали
: 4. Краен пласман Трка околу Австрија
: 7. Краен пласман Вуелта а Бургос
: 10. Рома Максима
;2014
: 2. Национално хронометарско првенство
: 2. Трка Алмати
: 3. ГП Мигел Индураин
: 5. Краен пласман Трка околу Пекинг
: 7. Милано-Торино
: 8. Трофео Платха де Муро
: 9. ГП Кантон Аргау
;2015
: 1. Етапа 6 Волта а Каталуња
: 7. Краен пласман Волта ао Алгарве
;2016
: 1. Национално хронометарско првенство
: 4. Краен пласман Трка околу Белгија
: 5. ГП Мигел Индураин
: 7. Краен пласман Тур Ла Прованс
: 10. Краен пласман Тур де Свис
: 10. ГП Кантон Аргау
;2017
: 8. Краен пласман Вуелта а Бургос
: 10. Џиро ди Ломбардија
;2018
: 1. Краен пласман Арктичка трка на Норвешка
: 3. Краен пласман Трка околу Гуангси
Марко ја одменува свадбарината

Марко ја одменува свадбарината (српски: ''Марко Краљевић укида свадбарину'') - епска песна за Крале Марко која е дел од македонското и од српското народно творештво. Српската верзија прв ја запишал Лукијан Мушицки, кој ја слушнал од непозната слепа жена од Гргуревац и потоа му ја испратил на Вук Караџиќ.
1 Содржина
Рано наутро, Крале Марко тргнал од Прилеп со намера да прошета низ Косовската нахија. Уште по мракот, тој стигнал во Скопје, а пред да се раздени веќе бил на Косово Поле. Таму сретнал жена со остарено лице и побелена коса, која ја нарекол вдовица, но таа му објаснила дека е девојка, која остарела без да може да се омажи. Причината за тоа бил црна Арапина, кој веќе триесет години не дозволувал никој да се омажи или ожени без да му плати давачка, а нејзиното семејство било сиромашно и не можело да плати. Тогаш, Марко ѝ дал пари за да ја плати свадбарината и ја прашал, каде се наоѓа црна Арапина.
Галопирајќи, Марко се упатил кон шаторот на црна Арапина, чии слуги се исплашиле од неговата појава и избегале. Марко се претставил дека сака да се жени, но дека има само три минца, наместо 33, колку што изнесувала давачката, но му ветил на црна Арапина дека ќе му ги даде сите дарови што ќе ги добие на свадбата. Арапот се налутил и го удрил три-четири пати со боздоганот, а Марко само го прашал, дали се шегува или му го тресе правот од кожувот. Тогаш, Марко го удрил црна Арапина и од силата на ударот, неговото тело пропаднало во земјата, а главата му летнала настрана. Потоа, Марко убил 27 стражари на Арапот, а тројца оставил живи за да шетаат низ Косово, разгласувајќи дека секој може слободно да си прави свадба, зашто Марко ја платил свадбарината за сите.
Борачот

Борачот (англиски: ''The Wrestler'') е американски филм од 2008 година, во режија на Дарен Аронофски (''Darren Aronofsky''), а по сценарио на Роберт Сигел (''Robert D. Siegel''). Главните улоги ги толкуваат: Мики Рурк (''Mickey Rourke''), Мариса Томеи (''Marisa Tomei'') и Еван Рејчел Вуд (''Evan Rachel Wood''). Филмот, кој трае 109 минути, во 2009 година освил две награди „Златен глобус“ (Мики Рурк за најдобар глумец и Брус Спрингстин за најдобра оригинална песна за филм) и една награда на БАФТА (Мики Рурк за најдобар глумец), а вкупно освоил 55 награди и имал 49 номинации за разни награди, вклучувајќи и две номинации за наградата „Оскар“ (Мики Рурк за најдобра главна машка улога и Мариса Томеи за најдобра споредна женска улога) и „Златен лав“ на Венецијанскиот филмски фестивал во 2008 година (за Дарен Аронофски).
1 Содржина
Филмот е приказна за професионалниот борач Ренди Робинсон (го игра Рурк), познат како „Овен“ (''Ram''). Неговите денови на славата се одамна поминати, а по завршувањето на една борба, Ренди претрпува инфаркт по кој едвај останува жив. Сепак, со тоа, неговата кариера е дефинитивно прекината и тој размислува како да го продолжи животот надвор од арената. Затоа, Ренди се обидува да се зближи со Касиди (ја игра Томеи), која работи како танчерка во локалниот стриптиз-бар. Исто така, тој повторно воспоставува контакт со својата ќерка Стефани (ја игра Вуд), која ја напуштил кога таа била мало девојче. Најпосле, Ренди се вработува во локалната продавница.
Иако се труди да продолжи да живее како обичен човек, Ренди има големи проблеми. Така, откако успева да се зближи со ќерка му, Ренди заборава да се појави на договорената средба со неа и таа не сака повеќе да се гледа со него. Од друга страна, тој ѝ ја нуди својата љубов на Пам, но таа се колеба. Најпосле, откако еден човек го препознава во продавницата, Ренди дава отказ од работата, а потоа, закажува борба со својот стар противник „Ајатолахот“. Во последен миг, Касиди пристигнува во салата каде што е закажана борбата, но не успева да го премисли во намерата да се бори. Во текот на борбата, Ренди повторно има големи проблеми со срцето, но упева да остане на нозе.
Матијас Погба

Матијас Фасу Погба (роден на 19 август 1990) е гвинејски фудбалер, напаѓач на Кроули Таун.
Тој е брат близнак на Флорентин Погба кој игра за Сент Етјен, и постар брат на Пол Погба кој игра за Јувентус.
Момчиња (филм)

Момчиња (англиски: ''The Guys'') е американски филм од 2002 година, во режија на Џим Симпсон. Главните улоги ги толкуваат: Ентони Лапаља, Сигурни Вивер и Ајрин Волш.
1 Содржина
Ник е пожарникарски капетан, кој изгубил осум свои вработени во терористичкиот напад на кулите-близначки во Њујорк, на 11 септември 2001 година. Тој е задолжен да состави посмртни говори за загинатите, со кои во текот на долги години делел и добро и зло. Бидејќи не е вешт на зборови, тој ја ангажира новинарката Џоан (ја игра Вивер) да го напише текстот, посветен на неговите загинати другари.
Јефенштет (амт)

Јефенштет (|Jevenstedt) — општинска заедница во округот Рендсбург-Екернферде, во Шлезвиг-Холштајн, Германија. Седиштето на општинската заедница е во Јефенштет.
Општинската заедница Јефенштет се состои од следниве општини:
# Бринјае
# Ембирен
# Хале
# Хамведел
# Херстен
# Јефенштет
# Лунштет
# Шилп кај Рендсбург
# Штафштет
# Вестеренфелд
Повеќекратни сарказми

Повеќекратни сарказми (англиски: ''Multiple Sarcasms'') е американски филм, во режија на Брукс Бренч. Главните улоги ги толкуваат: Тимоти Хатон и Мира Сорвино.
1 Содржина
Габриел (го игра Хатон), гледано на прв поглед, има се: успешна кариера на архитект, преубава жена и млада ќерка. Но, бидејќи не се чувствува вистински среќен, тој решава да напише драмски текст за тажната состојба во која се наоѓа. Истовремено, тој дава отказ од работата, наоѓа агресивен агент кој го претставува и почнува да се занимава со пишување. Промените коу му се случуваат по оваа одлука го наведуваат да се преиспита околу тоа што навистина го прави среќен.
Исчезната без трага

„Исчезната без трага“ (англиски: ''Gone Baby Gone'') е американски филм од 2007 година, во режија на Бен Афлек, кој е автор и на сценариото, заедно со Арон Стокард. Главните улоги ги толкуваат: Кејси Афлек, Морган Фримен, Ед Харис и Ејми Рајан. Ова е првиот филм во кој Бен Афлек се јавува во улогата на режисер. Филмот наишол добар прием кај филмските критичари, а Ејми Рајан била номинирана за „Оскар“ за најдобра споредна глумица.
1 Содржина
Двајца приватни детективи од Бостон се ангажирани да го истражат таинственото исчезнување на едно мало девојче. За време на истрагата, тие откриваат мноштво пресврти во кои ништо не е така како што изгледа. Притоа, тие ставаат сè на коцка за да го пронајдат девојчето: пријателството, разумот, па дури и животот.
Јефенштет

Јефенштет (|Jevenstedt) — општина во округот Рендсбург-Екернферде, во Шлезвиг-Холштајн, Германија. Се наоѓа околу 8 километри јужно од Рендсбург. Во рамките на општината влегуваат Алтенкатбек, Баркхорн, Брамкамп, Дамштет, Јефенштетертајх, Колсхорн, Кројцкопел, Нинкатбек, Полхорн, Швабе и Шпанан.
Општината претставува административно седиште на истоимената општинска заедница.
Ханерау-Хадемаршен (амт)

Ханерау-Хадемаршен (|Hanerau-Hademarschen) — поранешна општинска заедница во округот Рендсбург-Екернферде, во Шлезвиг-Холштајн, Германија. Седиштето на општинската заедница било во Ханерау-Хадемаршен. Била распуштена во јануари 2012 година.
Општинската заедница Ханерау-Хадемаршен се состоела од следниве општини:
# Белдорф
# Бендорф
# Борнхолт
# Гокелс
# Ханерау-Хадемаршен
# Литјенвештет
# Олденбител
# Зефелд
# Штенфелд
# Такесдорф
# Таден
Хоенвештет-Ланд

Хоенвештет-Ланд (|Hohenwestedt-Land) — поранешна општинска заедница во округот Рендсбург-Екернферде, во Шлезвиг-Холштајн, Германија. Се наоѓала околу општината Хоенвештет, која била седиште на општинската заедница, но не и член на заедницата. Од јануари 2007 година, Хоенвештет-Ланд ја создала општинската заедница Среден Холштајн заедно со општинската заедница Аукруг, Ханерау-Хадемаршен и самиот Хоенвештет. Среден Холштајн станала општинска заедница на 1 јануари 2012 година и општинската заедница Хоенвештет-Ланд била распуштена.
Општинската заедница Хоенвештет-Ланд се состоела од следниве општини:
# Берингштет
# Грауел
# Хајнкенборстел
# Јарсдорф
# Мецен
# Мерел
# Нинборстел
# Ниндорф
# Остерштет
# Раде кај Хоенвештет
# Ремелс
# Тапендорф
# Тоденбител
# Вапелфелд
Аукруг

Аукруг (|Aukrug) — општина во округот Рендсбург-Екернферде, во Шлезвиг-Холштајн, Германија. Се наоѓа на околу 13 километри западно од Нојминстер и 35 километри југозападно од Кил.
Општината претставувала седиште на поранешната истоимена општинска заедница.
Среден Холштајн

Среден Холштајн (|Mittelholstein) — општинска заедница во округот Рендсбург-Екернферде, во Шлезвиг-Холштајн, Германија. Била создадена на 1 јануари 2012 година од трите поранешни општински заедници Аукруг, Ханерау-Хадемаршен и Хоенвештет-Ланд и општината Хоенвештет. Седиштето на општинската заедница е во Хоенвештет.
Општинската заедница Среден Холштајн се состои од следниве општини:
Хоенвештет

Хоенвештет (|Hohenwestedt) — општина во округот Рендсбург-Екернферде, во Шлезвиг-Холштајн, Германија. Се наоѓа околу 23 километри јужно од Рендсбург, 25 километри западно од Нојминстер и 40 километри југозападно од Кил.
Општината претставува административно седиште на општинската заедница Среден Холштајн.
Најголема знаменитост во општината е Црквата „Св. Петар и Павле“, најголемата црква во местото.
Ханерау-Хадемаршен

Ханерау-Хадемаршен (|Hanerau-Hademarschen) — општина во округот Рендсбург-Екернферде, во Шлезвиг-Холштајн, Германија. Се наоѓа близу Килскиот Канал, околу 25 километри југозападно од Рендсбург.
Општината претставувала седиште на поранешната истоимена општинска заедница.
Алава

Алава (|Álava; |Araba), службено Араба/Алава, — покраина и историска територија во Баскија, Шпанија. Главен град на покраината е Виторија-Гастеиц, која исто така е главен град на автономната заедница. Се граничи со баскиските покраини Бискаја и Гипускоа на север, заедницата Ла Риоха на југ, покраината Бургос (во заедницата Кастиља и Леон) на запад и заедницата Навара на исток. Енклавата Тревињо е дел од покраината Бургос, не Алава.
Покраината претставува најголема од трите покраини во автономната заедница Баскија, но најмалку населена со 322.557 лица (2012).
1 Поврзано
* Баскија
Молфско Езеро (амт)

Молфско Езеро (|Molfsee) — општинска заедница во округот Рендсбург-Екернферде, во Шлезвиг-Холштајн, Германија. Седиштето на општинската заедница е во Молфзе.
Општинската заедница Молфзе се состои од следниве општини:
# Блументал
# Милкендорф
# Молфзе
# Роденбек
# Румор
# Ширензе
Општествена теорија

Социјални теории се рамки на емпириски докази користени за учење и толкување на општествени појави. Како алатка користена од страна на научници од општествените науки, социјалните теории се однесуваат на историски дебати за најточни и веродостојни методологии (на пример позитивизам и антипозитивизам), како и приматот на било структура или агенција. Одредени општествени теории се стремат да останат строго научни, описни и објективни. Теориите за конфликт, за разлика, презентираат наводно нормативни позиции, и често ги критикуваат идеолошките аспекти својствени за конвенционалната, традиционална мисла.
Ова е дисциплинска наука и се надоврзува со идеи од различни области како што се антропологијата и студиите за медиумите. Општествената теорија од неформална природа, или со авторство надвор од академските општествени и политички науки, може да биде сметана како „општествена критика“ или „општествен коментар“.
Општествената теорија како посебна дисциплина се појавија во 20-от век и во голема мера беше поистоветувана со критичко размислување, врз основа на рационалност, логика и објективност, и желбата за знаење преку posteriori методи на откривање, наместо priori методи на традиција.
1 Надвореши врски
***** David Harris,
Марко Крале и црна Арапина

Марко Крале и Црна Арапина — македонска епска песна за Крале Марко.
1 Содржина
Рано наутро, на Велигден, Крале Марко тргнал да оди во Света Гора за да се причести. Бидејќи в црква не се оди вооружен, а за да се заштити од евентуални неволји по патот, неговата итра мајка му ја скрила сабјата во гривата на Шарец. Патем, Марко го видел црна Арапина како води три синџири со робови: едниот синџир со мали деца, вториот со убави девојки, а третиот со млади момчиња. Притоа, дечињата плачеле и Марко се нажалил, па го замолил Арапот да ги пушти робовите, но тој му се заканил дека ќе го стави напред за да ги води робовите. Тогаш, Марко се налутил и тргнал назад за Прилеп за да си го земе оружјето, а притоа силно ги забодел мамузите во белите дробови на Шарец, така што на коњот му протекла крв. Затоа, Шарец му кажал на Марко за скриената сабја во неговата грива и тој се вратил назад кај Црна Арапина, предизвикувајќи го на двобој. Црна Арапина го фрлил боздоганот, но Крале Марко го дочекал в раце и со него го удрил Арапот меѓу очите. Црна Арапина паднал од коњот и Марко му ја пресекол главата и ги ослободил робовите, давајќи им пари за да си купат леб додека патуваат до својот дом. Кога Марко пристигнал во Света Гора, веќе било доцна и црквата била затворена, а калуѓерите му се потсмевале, велејќи дека сигурно ноќеска Марко се испијанил, па затоа доцнел на причесната. Марко им раскажал за тоа што му се случило, но калуѓерите не му верувале и продолжиле да му се потсмеваат. Затоа, тој им ја покажал главата на Црна Арапина, а калуѓерите се исплашиле и повторно ја отвориле црквата, служејќи литургија во чест на Марко.
Молфзе

Молфзе (|Molfsee) — општина во округот Рендсбург-Екернферде, во Шлезвиг-Холштајн, Германија. Се состои од три населени места: Молфзе, Рамзе и Шулензе. Се наоѓа на реката Ајдер, граничејќи се со покраинскиот главен град Кил.
Општината претставува административно седиште на општинската заедница Молфско Езеро.
Молфзе е позната по нејзиниот огромен музеј на отворено наречен „Отворен музеј Шлезвиг-Холштајн“ (''Schleswig-Holsteinisches Freilichtmuseum''), кој бил отворен во 1965 година. Преку 70 регионални историски градби можат да се посетат. Постојат атракции како железница и занаетчии. Во текот на годината постојат специјални пазари.
1 Галерија
Марко и дете Дукадинче

Марко и дете Дукадинче — македонска епска песна за Крале Марко.
1 Содржина
Додека вечера со мајка му, Крале Марко ја прашува ѕвездата Вечерница, дали некаде има поголем јунак од него, а ѕвездата му одговара дека седумгодишното дете Дукадинче е седумпати поголем јунак. Утредента, Марко го јавнува коњот и заминува во земјата Дукадинска, каде среќава три овчари, кои му кажуваат каде е куќата на детето. Марко притигнува таму и го повикува детето на двобој, но тоа го кани прво да јадат и пијат, а потоа да се борат. Двајцата јадат три дена и три ноќи, а четвртиот ден одат во полето. Најпрвин, тие се натпреваруваат во фрлање камен, при што, Марко го фрла каменот на далечина од три часа одење. Потоа, детето Дукадинче го фрла каменот толку далеку, што не успеваат да го најдат, иако го бараат три дена и три ноќи. Тогаш, налутениот Марко го повикува детето на двобој, а додека тоа го разигрува својот коњ, Марко ненадејно го пресекува со сабјата на две половини. Потоа, Крале Марко му ја сече главата и ја носи кај седумте кралеви за да се пофали со својата јунаштина, но тие го проколнуваат за направеното злодело.
Марково исповедание

Марково исповедание — македонска епска песна за Крале Марко.
1 Содржина
Крале Марко лежел болен веќе три години и никако не можело да се најде лек за него. Тогаш, неговата мајка му кажала дека е болен поради своите гревови, така што таа повикала девет попови за да го исповедаат Марко. Ним Марко им кажал дека направил многу гревови, но најголемиот грев го направил во арапската земја. Таму, Марко се борел против Арапите, кои речиси биле поразени, но тогаш се послужиле со итрина: земјата ја послале со сабји, така што коњите на дружината на Марко си ги исекле нозете. Потоа, Марко бил заробен и лежел в затвор цели девет години, без да знае кога е зима, а кога лето. Додека бил затворен, на Марко му помагала царската ќерка, која на лето му носела цвеќе, а на зима - снег. Еднаш, кога царот бил на лов, Марко ја измамил девојката, ветувајќи дека ќе ја земе за жена, ако го ослободи. Таа го извадила од затворот и потоа, двајцата побегнале со три товари богатство. Кога стигнале во Прилепското Поле, Марко ѝ ја пресекол главата на Арапката. Откако Марко се исповедал, поповите му пееле молитви во текот на три дена и три ноќи, по што Марко заспал, а кога се разбудил, веќе бил оздравен.
Марко ја губи јунаштината

Марко ја губи јунаштината — македонска епска песна за Крале Марко.
1 Содржина
Се собрале 70 кралеви, фалејќи се за своите јунаштва. Тогаш, младиот Крале Марко се пофалил дека е поголем јунак од нив и дека може да ја крене Земјата и да излезе на двобој со Господ. На тие зборови, кралевите го искарале, кажувајќи му дека неговиот татко Волкашин имал огромно богатство, а сепак, никогаш не се пофалил. Засрамениот Марко го јавнал коњот и си заминал, а земјата почнала да се тресе од неговата сила. Тоа го видел Господ и за да ја ослободи Земјата од таа грда сила, се престорил во старец, наполнил една мала торба со земја и седнал на една раскрсница.
Токму тука поминал Марко, а дедото го замолил да му ја поткрене торбата. Марко се обидел да ја крене торбата со копјето, но тоа му се скршило. Потоа, тој се наведнал, не слегувајќи од коњот, и се обидел да ја крене торбата, но не успеал, иако Шарец пропаднал в земја до колена. Марко се налутил и слегол од коњот, запнал со сета сила и малку успеал да ја поткрене торбата, но тогаш почувствувал дека нешто му се скинало во срцето, а самиот тој пропаднал до колена во карпата на која стоел.
Тогаш, Господ му кажал на Марко дека ја кренал Земјата, но притоа ја загубил силата, благословувајќи го и понатаму да биде голем јунак. Истовремено, тој му кажал дека од него ќе има поголеми јунаци, а тој ќе ги победува со итрина, наместо со јунаштво. Марко, зачуден и натажен, ронејќи солзи, полека се вратил во Прилеп, каде се оженил и продолжил да го води своето кралство, а оттогаш почнал да се бори со итрина.